
SAŽETAK: Javne osobe u svrhu dnevnopolitičkih 
razračunavanja predsjedniku Tuđmanu često 
pripisuju sintagmu „200 obitelji“ čime mu se na 
njegov predsjednički rad stavlja krimen loše pa čak i 
kriminalne pretvorbe i privatizacije koju je navodno 
zamislio na način da državni novac podijeli između 
200 podobnih obitelji koje bi upravljale hrvatskim 
gospodarstvom. Sintagmu su potom preuzeli i 
znanstvenici i publicisti. Ona je tako postala 
nezaobilazni dio tekstova o pretvorbi i privatizaciji te 
tekstova u kojima se ocrnjuje rad i osoba 
predsjednika Tuđmana. Potraga za ishodištem 
sintagme tj. izjavom u kojoj je izrečena i provjera 
njezine autentičnosti pokazale su da ne postoji 
relevantni pokazatelj putem kojeg bi se sintagma 
mogla pripisati predsjedniku Tuđmanu, pogotovo u 
kontekstu u kojem se spominje. To izražava sumnju u 
tvrdnje da je predsjednik Tuđman njezin autor. 

KLJUČNE RIJEČI: pretvorba, privatizacija, 200 
obitelji, predsjednik Franjo Tuđman 

ABSTRACT: Public entities often attributed syntagm 
"200 families" to President Tuđman for the purpose 
of daily showdowns, to put at his presidential work 
bad and even criminal privatization, allegedly 
conceived in a way that public money is distributed 
betvveen 200 eligible families to manage Croatian 
economy. Syntagm is then used by scientists and 
publicists. It also became an essential part of texts 


Stavovi izneseni u ovom članku osobni su stavovi autora i ne mogu se ni 
pod kojim uvjetima smatrati službenim stavovima institucije u kojoj je 
autor članka zaposlen niti izdavača publikacije u kojoj je članak 
objavljen. 

on conversion and privatization and texts in which 
denigrates the work and person of President 
Tuđman. Search for starting point of syntagm, ie. 
statement in which it is pronounced and check of its 
authenticity have shown that there is no relevant 
indicator by which to syntagm could be attributed to 
President Tuđman, especially in the context in which 
it is mentioned. It expresses doubts to the claim that 
President Tudjman is its author. 

KEYWORDS: privatization, 200 families, president 
Franjo Tuđman 


Uvod 


U javnom informacijskom prostoru koristi se tvrdnja da je 
osnova gospodarskog programa predsjednika Tuđmana bio 
koncept prema kojem će hrvatskim gospodarstvom upravljati 
određen broj bogatih obitelji. Taj navodni koncept 
predstavljan je u različitim oblicima, ali u osnovi svakog je 
određen broj obitelji koje je navodno spomenuo predsjednik 
Tuđman. Broj obitelji s vremenom se mijenjao, a u 
posljednje vrijeme uvriježio se broj od 200 obitelji. Tvrdnja se 
upotrebljava za difamiranje predsjednika Tuđmana i njegova 
vođenja Republike Hrvatske za vrijeme Domovinskog rata. 
Njome se želi istaknuti da je predsjednik Tuđman 
gospodarsku moć države i državni novac podijelio među 
svojim, podobnim ljudima. U ovom radu traži se ishodište te 
tvrdnje, daje pregled njezina razvoja u medijskom i 
znanstvenom javnom informacijskom prostoru te utvrđuje 
ima li ona ikakvu stvarnu podlogu ili je u pitanju podvala koja 
se pretvorila u mit. Zbog velikog prostora tiskanih i 
elektroničkih medija te dokumenata, provjera cijelog tog 
prostora i svih izvora nije moguća. Stoga je ovaj rad mali dio 
ukupnog doprinosa utvrđivanju autentičnosti sintagme „200 
obitelji". 

Kratka kronologija navođenja različitog broja obitelji 
tijekom devedesetih 

Političari, politički komentatori i novinari tijekom godina 
baratali su različitim brojem obitelji. Broj je varirao od 50 do 
500. Tijekom devedesetih najčešće se spominjao broj 100. 

Stipe Šuvar (političar) 1994. - 200, 100, „njih nekoliko" 
obitelji: 

„Već se govori i o samo 200 obitelji koje će na kraju kupiti 
gotovo ćitavu Hrvatsku, pa i o samo 100 obitelji, pa i o 
samo njih nekoliko. :i2 

Goranko Fižulić (saborski zastupnik HSLS-a) 7.7.1995. - 50 
ili 100 obitelji: 

„...nema barem deset tisuća novih, uspješnih malih i 
srednjih poduzeća, koja bi mogla poslužiti kao brana 
totalitarnim političkim tendencijama. Jer ako cijelim 
gospodarstvom upravlja samo 50 ili sto obitelji, one će 
nužno biti blisko povezane s vlastima. “ 3 

Srećko Jurdana (novinar) 18.12.1996. - 200 obitelji: 

„Voluntarizam i pljačka brane se paravanom nacionalnog 
interesa, koji je - prema dr. Tuđmanu - sublimiran u 
strateškom cilju pretvaranja Hrvatske u službeno 
vlasništvo dvije stotine obitelji, u prvom redu 
predsjedničke. “ 4 

Radimir Čačić (predsjednik HNS-a) 21.2.1997. - 100 obitelji: 

„Još početkom devedesetih ja sam se zalagao za 
uvođenje masovnog, narodnog, kapitalizma, kakav danas 
postoji u Češkoj. Dr. Franjo Tuđman istodobno je rekao: 
'Za nekoliko godina Hrvatskom će vladati stotinjak 
bogatih obitelji 1 . I bi tako! U što smo se danas uvjerili. “ s 

Ivan Supek (predsjednik HAZU) 30.7.1997. - 100 obitelji: 

„Namjesto bivše kolektivizacije koja je gušila osobnu 
slobodu i poduzetništvo stvara se na nacionalističkim 
krilaticama uz diviniziranje države kaotično stanje, s 
podjelom na stotinu bogatih obitelji i pauperizirani puk. “ 6 

Dražen Budiša (predsjednik HSLS-a) 14.1.1998. - 100 
obitelji: 

„Na temelju zakona o pretvorbi i privatizaciji teško bismo 
mogli izvući zaključak o intencionalnosti. Ali kad uzmemo 
u obzir izjave članova vladajuće stranke, pa i samoga 


Stipe Šuvar. Pretvorba u bogataše i bijednike. Hrvatska ljevica, 13/1994. 
(ponovno objavljeno u Šuvarovoj knjizi Hrvatski karusel, 2003.). 

3 

Ratko Bošković. Cjelokupno hrvatsko gospodarstvo u rukama je 
pedeset obitelji blisko povezanih s vlašću! Globus br. 239, 7.7.1995. 
Srećko Jurdana. Stupovi društva : Dr. Franjo Tuđman (1): Zagorac Drugi. 
Nacional br. 57, 18.12.1996. 

Davor Butković. Dogovor između Ivice Račana i mene o koaliciji HNS-a i 
SDP-a trajao je samo 30 sekundi! Globus br. 324, 21.2.1997. 

Ivan Supek. Podjela na bogate obitelji i osiromašeni puk. Nacional br. 89, 
30.7.1997. Str. 10. 

predsjednika Tuđmana, da u Hrvatskoj treba stvoriti 
stotinu ili ne znam koliko jakih obitelji, onda se dobiva 
dojam da su kod stvaranja takvoga sloja postojale 
određene intencije. “ 7 

Zdravko Tomac (saborski zastupnik SDP-a) 14.1.1998. - 
500 obitelji: 

„Esdepeovci iz izbora u izbore dobivaju sve vise glasova, 
jer već dulje vremena tvrde da su upravo u vrijeme 
Domovinskog rata doneseni nemoralni zakoni i propisi 
koji su omogućili da 500 obitelji zagospodari s više od 50 
posto nacionalnog bogatstva Hrvatske. “ 8 

Mladen Pleše (novinar) 21.1.1998. citira „dvojicu članova 
najužeg vodstva HDZ-a“ - 100 poslovnih imperija: 

,,U drugu stratešku odluku s nesagledivo štetnim 
posljedicama uletjelo se, tvrde naši sugovornici, nakon 
što je o tomu donesena odluka na najvišem stranačkom i 
državnom vrhu. - Tamo je odlučeno da hrvatski put u 
kapitalizam krči stotinjak poslovnih imperija čiji bi vlasnici, 
proizvodnim kapacitetima i kapitalom, postali kotač 
zamašnjak cijelog hrvatskog društva. “ 9 

Ivan Supek 4.3.1998. - 200 ili 300 obitelji: 

„Oni koji su prisvojili sebi golemo imanje koje smo svi 
zajedno stvarali u dugim desetljećima, oni koji odbijaju da 
polože račun o svojim kontima u inozemnim bankama, 
kamo su stizali doprinosi iseljenika za obranu domovine, 
oni koji su se pouzdali da će dvjesto ili tristo bogataških 
obitelji osigurati stabilnost njihove države - svi oni 
strahuju od sudnjega dana nakon poraza na izborima. “ w 

Snježana Biga Friganović (saborska zastupnica SDP-a) - 
7.10.1998.-200 obitelji: 


Srećko Jurdana : Dražen Budiša. Revizija pretvorbe u globalu nerealna je 
politička opcija: Nisam za to da se diraju one privatizirane tvrtke, bez 
obzira na način stjecanja inicijalnog kapitala, koje su uspješne. Nacional 
br. 113, 14.1.1998. Str. 15-17. 

8 Zdravko Tomac. Socijalni nauk crkve i program SDP-a gotovo su identični. 

Isto. Str. 21. 

9 

Mladen Pleše. Visoki dužnosnici HDZ-a optužuju bivšeg premijera Nikicu 
Valentića i tehnomenedžersku struju unutar HDZ-a da su glavni krivci za 
hrvatsku gospodarsku katastrofu. Nacional br. 114. 21.1.1998. Str. 16- 
17. 

10 Ivan Supek. Policijskim kordonima spriječio je građanstvu pristup na 
Jelačićev trg. Nacional br. 120. 4.3.1998. Str. 18. 


22 



R. Domović: : Autentičnost sintagme „200 obitelji 1 


„Oni koji su najprije najavljivali, a onda radili na tome da 
se u Hrvatskoj obogati 200 obitelji koje bi vladale 
zemljom, dok je većina stanovništva osiromašila, nisu 
tako skromna imovinskog stanja kao što to danas 
pokazuju njihove imovinske kartice. 

Ivan Ninić - (zastupnik SDP-a u Županijskom domu Sabora) 
28.10.1998.- 100 obitelji: 

„Što reći o pretvorbi i privatizaciji koje su provedene po 
Tuđmanovoj ideji stvaranja stotinu bogatih obitelji kojima 
su darovane tvornice, a zauzvrat je 700 tisuća radnika 
izbačeno na cestu. “ 12 

Đurđica Klancir i Slavica Lukić (novinarke) 12.11.1999. - 
100 obitelji: 

„Postojali su ,,izabrani“. Oni su, uostalom, dobili i politički 
blagoslov: predsjednik Tuđman otvoreno je govorio o 
stvaranju stotinu bogatih obitelji koje će vladati 
zemljom." 13 

Slaven Letica (sociolog) 17.12.1999. - 200 obitelji: 

„Naime, hrvatsko je društvo prožeto osjećajem nepravde 
ili grijeha struktura koje je donijela Tu dm a nova vizija i 
izjava o fantomskih „200 obitelji“ koje bi trebale postati, i 
već jesu, većinski vlasnici hrvatskoga gospodarstva." 14 

Prije 1994. sintagmu o 200 obitelji nisam našao ni u jednom 
od stotina članaka koje sam pročitao, uključujući one u 
medijima koji su bili najviše kritični prema dr. Franji 
Tuđmanu - Globusu, Nacionalu i Feral Tribuneu. Moguće je 
da ona postoji, ali da je nisam uočio ili da se nalazi u nekom 
od članaka koje nisam pregledao. 


Dragan Đurić. Gotovo nitko ne vjeruje u istinitost podataka koje su 
zastupnici naveli u svojim imovinskim karticama: Na taj način HDZ želi 
ublažiti nezadovoljstvo građana zbog bahatosti i beskrupuloznosti 
državnih dužnosnika. Nacional br. 151, 7.10.1998. Str. 10-11. 

Robert Bajruši. Tuđmanov odlazak sigurno ne bi obezglavio hrvatsku 
državu: Dapače, jedino na taj način zemlju možemo izvuči iz prave 
katastrofe! Nacional br. 154, 28.10.1998. Str. 14-15. 

Đurđica Klancir i Slavica Lukić. Pretvorbene afere koje su potresale 
Hrvatsku (1). Globus br. 466, 12.11.1999. 

Slaven Letica. Hoće li nova hrvatska vlast zaista sudski goniti tajkune, 
ukinuti skupe Predsjedničke dvore i državnu pompu i oživiti 
gospodarstvo? 

Globus br. 471, 17.12.1999. 

Iz prezentirane kronologije izvučene iz Globusa i 
Nacionala, vidi se da se u tom razdoblju koristio različit broj 
obitelji, a dominirao je broj 100. Događalo se da iste osobe 
spominju različite brojeve u različitim novinskim člancima, da 
visoki dužnosnici iste stranke spominju različit broj obitelji u 
kontekstu iste materije te da se umjesto termina „obitelji" 
pojavljuju i drugi termini poput „poslovni imperiji". Dakle, 
osim što nema konsenzusa oko broja obitelji, nema 
konsenzusa ni oko subjekta o kojem se radi. Ako je 
predsjednik Tuđman autor sporne sintagme, a osobe koje je 
citiraju čule su da je on to izgovorio, onda bi bilo logično da 
se svi ili barem većina slažu i oko broja i subjekta jer „100 
obitelji" ili „200 obitelji" nije nekakva dugačka i teško 
pamtljiva sintagma, čak ni ako se nalazi unutar neke dulje ili 
komplicirane rečenice, ali je jasno različita. Osim toga, nitko 
ne navodi ni mjesto ni vrijeme kada je to izgovoreno. Sve to 
navodi na zaključak da nitko od osoba koje spominju tu 
sintagmu nikada nije čuo predsjednika Tuđmana da je 
izgovara, nego mu je automatski imputiraju kada se za to 
pojavi prigoda jer su je negdje u nekom obliku čuli pripisanu 
predsjedniku Tuđmanu pa im se učini pogodnom da mu je i 
oni pripišu. 


Od 2000. do danas barata se brojem od 200 obitelji 

Od 2000. godine broj obitelji ustalio se na 200, a ostali 
brojevi praktički se ne spominju. U to doba, među prvima je 
sintagmu počeo koristiti Feral Tribune. Novinar Srđan Kaić 
potpisao je članak o deset pojmova koji su u proteklom 
desetljeću odredili hrvatsku gospodarsku propast. Pod 
brojem jedan je „pretvorba i privatizacija", a članak se citira u 
cijelosti jer je ogledan primjer kako se iz nikada dokazano 
izgovorene sintagme stvori uvredljiva priča s proizvoljnim, 
neistinitim i nikad dokazanim elementima: 

„Kad je početkom devedesetih umirovljeni general JNA 
Franjo Tuđman prigrabio vlast, u kuloarima 
zagrebačkoga Markova trga počela se spominjati 
sintagma 200 obitelji. Malo je bilo onih koji su u to vrijeme 
znali dešifrirati tu frazu, a još rjeđi su bili oni vidovitiji koji 
su obitelj odmah zamijenili s riječju familija. 

No, Vrhovnik je svekolikome građanstvu vrlo brzo predstavio 
svoje viđenje samostalne Hrvatske, onakve Hrvatske kakvu 
je general u mirovini sanjao, dok je zaogrnut u dekicu u 
svojemu domu u Nazorovoj ulici lamentirao nad hudom 
sudbinom političkoga marginalca. Dakle, Hrvatskom će 

vladati On osobno, uz pomoć svoje partije i “200 obitelji”, 
200 brižljivo odabranih Hrvata, novovjekih feudalaca, u čije 
će ruke novi režim staviti sve ono što su Hrvati stvarali 
stoljećima. 

Kad je masi okupljanoj na Trgu bana Jelačića, koja nije 
ni sanjala što je u idućim godinama čeka, Franjo Tuđman 
uskliknuo “imamo Hrvatsku!”, projekt feudalizacije Hrvatske 
već je bio detaljno razrađen. Dvije stotine feudalaca 
pripravnika, odabranih samo po jednom kriteriju - odanosti 
Vrhovniku i državotvornoj ideji - kao zapeta puška čekalo je 
na početak unosne lutrije, kojoj je režim nadjenuo ime 
pretvorba & privatizacija. Svehrvatska Imovina najprije je 
pretvorena u državnu, a onda je razdijeljena tek 
promoviranim feudalcima, novom hrvatskom plemstvu koje 
je mladu državu trebalo uvesti u 21. stoljeće. 

Hrvatsku su tako u vlasništvo dobili anonimni činovnici 
mirovinskih fondova, kriminalci koji su za život zarađivali 
švercom zlata, šoferi kamiona koji su bogatstvo stekli 
švercom valute, sitni preprodavači na tržnici Dolac, unuci i 
sinovi, koji su odjednom postali ugledni bankari i sposobni 
menadžeri..., te cijela bulumenta opskurnih tipova iz 
polusvijeta, koji su na vrijeme shvatili da kriminal, kojim su 
se dotad bavili, postaje sastavnim dijelom hrvatske državne 
politike. 

I tako dobismo ono što danas imamo - bankrotiranu 
državu, upropašteno gospodarstvo, polovicu pučanstva koje 
živi na samome rubu bijede i ispod nje, 350.000 
nezaposlenih i još približno toliko onih koji rade, ali za to nisu 
plaćeni... Slavno je propao projekt koji je u besanim noćima 
smislio bolesni um, zadojen idejama svojega španjolskog 
političkog uzora. U međuvremenu, 200 obitelji premetnulo se 
u 200 familija, organiziranih na mafljaškim principima; 
država je opljačkana, a novac je sklonjen na sigurne 
djevičanske i slične račune. No, Hrvatska još ni propala." 15 

Ovaj članak sadrži sve elemente literarne fikcije koja 
prati sintagmu o 200 obitelji. Autor članka stvorio je 
okruženje u kojemu je predsjednik Tuđman došao do ideje o 
200 obitelji: „kao general u mirovini utonut u san, zaogrnut u 
dekicu u svojem domu“. Autor članka pridodao je i 
karakteristike članovima 200 obitelji: „brižljivo po kriteriju 
odanosti Vrhovniku i državotvornoj ideji odabrani Hrvati, 
novovjeki feudalci pripravnici koji su se kasnije pretvorili u 
familije organizirane na mafijaškim principima". Poredbeno 
metaforički predočio je njihov zanos: „kao zapeta puška 
čekali su početak unosne lutrije". Opisao ih je epitetima: 


15 Srđan Kaić. Kraha i igara. Feral Tribune br. 746, 3.1.2000. Str. 12. 

„anonimni činovnici mirovinskih fondova, kriminalci, šoferi 
kamiona, sitni preprodavači na tržnici Dolac, bulumenta 
opskurnih tipova iz polusvijeta". Koristeći antitezu pojasnio 
što su postali: „ugledni bankari i sposobni menadžeri". U 
aoristu iz toga izveo zaključak: „dobismo ono što danas 
imamo - bankrotiranu državu, upropašteno gospodarstvo, 
polovicu pučanstva koje živi na samome rubu bijede i ispod 
nje". Otkrio je gdje je novac: „sklonjen na sigurne 
djevičanske i slične račune". I na kraju, trijumfirao 
hiperbolom: „slavno je propao projekt koji je u besanim 
noćima smislio bolesni um, zadojen idejama svojega 
španjolskog političkog uzora". 

Imputiranje sintagme o 200 obitelji uz primjenu ovakvih 
literarnih vještina u žanru fantazije ipak je svojstvena manjini 
onih koji je imputiraju predsjedniku Tuđmanu. Ono se 
uglavnom svodi na jednostavne konstrukcije kao u sljedećim 
primjerima: 

Stjepan Mesić (predsjednik Republike Hrvatske) 
3.9.2000.-200 obitelji: 

„Tuđmanovplan o stvaranju imućne klase od 200 bogatih 
obitelji koje će voditi Hrvatsku bila je katastrofalna i 
kriminalna. “ w 

Stjepan Mesić (predsjednik Republike Hrvatske) 12.3.2000. 
- 200 obitelji: 

„Osim toga, tijekom prvog desetljeća samostalnosti 
Republike Hrvatske privatizacija je bila opterećena 
pogrešnim konceptom pretvorbe društvenog vlasništva, a 
osobito pogubnom idejom o potrebi stvaranja nove 
hrvatske gospodarske vlasničke elite, koja se trebalo 
sastojati od 200 odabranih obitelji. “ 17 

Berislav Jelinić (novinar) 3.8.2009. - 200 obitelji: 


Carlota Gali. A Feeble Croatia Is Battling Its Ex-Leaders. New York 
Times, 3.9.2000. URL: http://www.nytimes.com/2000/09/03/world/a- 
feeble-croatia-is-battling-its-ex-leaders.html. Pristup 11.2.2014. Hrvatska 
radiotelevizija. Predsjednik Mesić: pokrenuta istraga o članovima obitelji 
Tuđman. 4.9.2000. URL: 

http://www.hrt.hr/arhiv/2000/09/04/HRT0010.html. Pristup 11.2.2014. 
Govor Stjepana Mesića kao predsjednika RH na otvaranju 22. Dana 
hrvatskih odvjetnika. Dostupno preko servisa Internet Archive - 
Wayback Machine. Pristup: 18.6.2014. URL: 

https://web.archive.org/web/201 01219124716/http://predsjednik.hr/Defau 
lt.aspx?art=10337&sec=717. 

„Polovinom 90-ih Tuđman je odobrio projekt Ivića 
Pašalića baziran na Tuđmanovoj ideji o 200 obitelji koje 
bi vladale hrvatskom imovinom..." 18 

Stjepan Mesić 22.6.2011. - 200 obitelji: 

„Prema Tuđmanovu nalogu 200 bogatih obitelji trebalo je 
potaknuti razvoj Hrvatske, no ta svojevremeno zdrava 
državna poduzeća dodijeljena su za sitne pare 
špekulantima. Novi vlasnici nisu imali pojma i uništili su 
ih." 19 

Ivo Jelić (umirovljeni general bojnik HV-a) 22.4.2013. - 200 
obitelji: 

„Tuđman je naš najiskreniji političar jer je otvoreno 
govorio o tome. Lijepo je rekao da će državu dati u 
vlasništvo 200 obitelji i da smo svi drugi stoka sitnog 
zuba." 20 

Korištenje sintagme u znanosti 

Pregledom nekih radova koji su okvalificirani kao 
znanstvena djela, što znači da se u obradi teme u njima 
očekuje primjena znanstvene metodologije, uočljivo je da se 
po pitanju sintagme „200 obitelji".nije držalo znanstvene 
metodologije. 

Zoran Malenica, sociolog, u svojoj knjizi „Ogledi o 
hrvatskom društvu" koja je zapravo skup njegovih 
znanstvenih, stručnih i novinskih tekstova, opisujući 
Tuđmanov gospodarski sustav naveo je da „proces 
pretvorbe i privatizacije društvenog bogatstva treba iskoristiti 
za formiranje nove kapitalističke klase koja će omogućiti 
gospodarski prosperitet Hrvatske". Na kraju ove rečenice 
nalazi se oznaka za fusnotu. Znanstveni i stručni radovi u 
fusnotama pored određenih tvrdnji imaju naveden izvor za 
datu tvrdnju. To je obično podatak o autentičnom, 


Berislav Jelinić. Ivić Pašalić tajni ortak Hypo banke. Nacional, 3.8.2009. 
URL: http://www.nacional.hr/clanak/63969/ivic-pasalic-tajni-ortak-hypo- 
banke. Pristup 11.2.2014. 

19 

Boris Rašeta. Mesić: Tuđman je precijenjen, mogao je svatko biti na čelu. 
24 22.6.2011. URL: http://www.24sata.hr/politika/mesic-tuman-je- 

precijenjen-mogao-je-svatko-biti-na-celu-225262. Pristup 11.2.2014. 

20 

Damir Pilić. General bojnik Ivo Jelić: Tuđman i Milošević sreli su se 42 
puta dogovarajući stvaranje velike Hrvatske i velike Srbije. Slobodna 
Dalmacija, 22.4.2013. URL: 

http://www.slobodnadalmacija.hr/Hrvatska/tabid/66/articleType/ArticleVie 
w/articleld/208188/Default.aspx. Pristup 11.2.2014. 

originalnom, izvorišnom dokumentu ili izjavi, napomena da 
se citira nekoga tko se na takvo nešto referira ili nekakvo 
dodatno pojašnjenje. U ovoj fusnoti toga nema nego piše: 
„Tuđman je taj zadatak u više navrata definirao kao potrebu 
stvaranja 200 - 300 bogatih obitelji koje će biti okosnica 
nove kapitalističke klase". Ta rečenica uopće nije trebala ići 
u fusnotu jer ne daje nikakavu informaciju o relevantnosti 
ovakve tvrdnje. Fusnota ovdje očito služi kao maska da 
članak djeluje znanstveno jer su fusnote uobičajene u 
znanstvenim člancima. Iz ove fusnote ne može se doznati ni 
gdje, ni kada, niti u kojem je kontekstu predsjednik Tuđman 
spomenuo 200 obitelji. Umjesto toga pojavljuje se 
argumentacijska ništavnost putem takozvanih vveasel 
M/orc/s 21 da je predsjednik Tuđman zadatak o stvaranju 200 

obitelji definirao u „više navrata", ne navodeći nijedan 

22 

navrat. 

Sveučilište Princeton objavilo je u travnju 2013. studiju 
slučaja (eng. case study) o korupciji u Hrvatskoj od 2005. do 
2012., što su prenijeli i neki naši mediji. 23 Studija je napisana 
na temelju intervjua koje je autor studije Gabriel Kuriš 
odradio u Zagrebu u studenom 2012. Autor navodi riječi Ive 
Banca: „Složen utjecaj korupcije iz ratnih vremena, Banacje 
ironično opisao kao 'kriminalnu privatizaciju'. Zalažući se za 
elitnu klasu od 200 bogatih obitelji koja će voditi privatizaciju 
i poticati ekonomski razvoj, Vlada predsjednika Tuđmana 
nagradila je pristaše unosnom državnom imovinom". Ova 
studija napisana je jednostrano, oslanjajući se na izjave 
osoba koje u javnosti pripadaju krugu kritičara predsjednika 
Tuđmana, kao što su Ivo Banac, Tvrtko Jakovina i Josip 
Kregar. U studiji se referira i na istraživanja hrvatskih 
znanstvenika poput Jelene Budak i Duška Sekulića. 

Duško Sekulić, sociolog, u svojem znanstvenom opusu 
ima rad iz 2000. godine u kojem spominje 200 obitelji: 


Riječi i fraze koje stvaraju privid argumentiranog i logičnog zaključivanja, 
ali su zapravo riječi i fraze pomoću kojih se maskira nedostatak 
argumenata i koje nemaju argumentacijsku snagu. 

22 

Zoran Malenica. Ogledi o hrvatskom društvu. Golden marketing-Tehnička 
knjiga : Zagreb, 2007. Str. 103. 

Zoran Malenica. Dvije Hrvatske. Zbornik radova Pravnog fakulteta u 
Splitu : Split, 36, 1999. Br. 1-2, str. 387-400. 

23 

Gabriel Kuriš. Cleaning House: Croatia Mops Up High-Level Corruption, 
2005-2012. Princeton University, 2013. URL: 

ttp://www.princeton.edu/successfulsocieties/content/focusareas/AC/polic 
ynotes/view.xml?id=226. Pristup: 11.2.2014. 

kh/VLM. Princeton objavio znanstveni rad o povijesti korupcije u 
Hrvatskoj. Večernji list, 30.4.2013. URL: 

http://www.vecernji.hr/hrvatska/princeton-objavio-znanstveni-rad-o- 
povijesti-korupcije-u-hrvatskoj-546718. Pristup 11.2.2014. 

,,U Evropi primjer za nastanak kapitalizma zasnovan na 
djelovanju kulturne buržoazije predstavlja Rusija, ali i 
najveći dio Centralne Evrope. Na temelju ovih Kockinih 
ideja Eyal, Szelenyi i Townsley (1997) razvijaju teoriju o 
savezu inteligencije i tehnokracije koja uvodi kapitalizam 
bez kapitalističke klase. Hrvatska varijanta te teorije 
poznata je teza o “200 bogatili obitelji” koje će uz pomoć 
države stvoriti jezgru novonastajuće kapitalističke klase. “ 

24 

U ovom radu se bez ikakvog dokaza da je to ikad 
izgovoreno, a pogotovo predstavljeno kao model kapitalizma 
u Hrvatskoj, „200 obitelji" proglašava tezom koja je zapravo 
hrvatska varijanta teorije o savezu inteligencije i tehnokracije 
koja uvodi kapitalizam bez kapitalističke klase. Hipoteza ili 
skraćeno teza je znanstvena pretpostavka postavljena za 
objašnjenje neke pojave koju treba provjeriti i dokazati da bi 
postala vjerodostojna znanstvena teorija ili znanstveni 
zakon. Budući da je teorija hipoteza koja je potvrđena 
činjenicama, 25 ostaje nejasno kako je autoru teza o „200 
obitelji" varijanta navedene teorije kad ne postoji njezina 
činjenična potvrda. 

Osim ovakvih radova o pretvorbi i privatizaciji koji u sebi 
sadrže nestručne i neznanstvene dijelove u kojima se 
spominje 200 obitelji, postoje i istraživačka djela o tom 
procesu u kojima nema spomena o 200 obitelji. Na primjer, u 
djelu „Manageri i privatizacija" Drage Čengića koje se bavi 
sociološkim aspektima preuzimanja poduzeća i hrvatskim 
uključivanjem u taj proces, ne spominju se obitelji u bilo 
kojem broju iako se hrvatski model pretvorbe i privatizacije 
detaljno analizira. 26 

Ako je „200 obitelji" temelj pretvorbe i privatizacije te 
gospodarske strategije države, onda je logično očekivati da 
se u znanstvenim ili stručnim djelima koja opisuju te procese 
taj temelj detaljno argumentira. U pregledanim djelima u vezi 
s tim nema nikakve argumentacije. 


Duško Sekulić, Željka Šporer. Formiranje poduzetničke elite u Hrvatskoj. 
Str. 2. 

URL: http://postjugo.filg.uj.edu.pl/baza/files/173/01-Sekulic-Sporer.pdf. 
Pristup 18.6.2014. 

25 

Ratko Zelenika. Metodologija i tehnologija izrade znanstvenog i stručnog 
djela. Str. 114. i 129. 

26 Čengić, Drago. Manageri i privatizacija. Alinea : Zagreb, 1995 

Korištenje sintagme u publicistici 

Richard Schneider, neovisni novinar i suradnik njemačkog 
tjednika Die Zeit, napisao je knjigu Mjesto zločina - Hypo 
Alpe Adria. U knjizi se navodi izvješće tajne službe u kojem 
se spominje „200 obitelji" (osim na tom mjestu, u knjizi se 
200 obitelji više nigdje ne spominje), ali ne navodi se 
nikakav podatak o mjestu i vremenu izricanja te sintagme: 

„Izvješće tajne službe tvrdi da je autokratski šef hrvatske 
države Franjo Tuđman sredinom devedesetih godina 
zajedno s svojim suradnicima Ivićem Pašalićem, glavnim 
tajnikom nacionalističke vladaj u će stranke HDZ, skovao 
plan da se „na 200 obitelji prenese pravo raspolaganja 
hrvatskim državnim vlasništvom. “ 27 

Dalje u knjizi piše da je izvješće napisala Sigurnosno- 
obavještajna agencija (SOA). 2 Richard Schneider referira 
se na izvješće o Hypo banci kojeg je 2009. na danas 
ugašenu web stranicu Necenzurirano.com u pdf formatu 
postavio novinar Domagoj Margetić. 29 U tom izvješću piše: 

„Polovinom 1990.-ih godina Tuđman je odobrio projekt 
Ivića Pašalića baziran na Tuđmanovoj ideji o 200 obitelji 
koje bi vladale hrvatskom imovinom “imovinom..." 

To je jedini dio izvješća u kojem se spominje 200 obitelji. 
Izvješće nema uobičajeno zaglavlje ili podnožje u kojima 
obično stoje podaci o entitetima koji su sastavili dokument, 
nema nikakav potpis, pečat, urudžbeni broj, razinu tajnosti 
niti ikakav podatak o podrijetlu i autoru izvješća. U 
nedostatku navedenog, nije moguće krenuti ni u površno 
utvrđivanje je li izvješće autentično. Bez obzira na to, 
izvješće je u traženju ishodišta sintagme „200 obitelji" 
beznačajno jer ni u njemu nema nikakvog podatka koji bi 
upućivao na mjesto i vrijeme njezina izricanja. 

Darko Petričić napisao je dvije knjige na temu pretvorbe i 
privatizacije. U prvoj knjizi iz 2000. za koju navodi da je 


Richard Schneider. Mjesto zločina - Hypo Alpe Adria. Str. 35. Taj dio 
knjige dostupan je putem poveznice: 

http://www.superknjizara.hr/?page=knjiga&id_knjiga=46570. Pristup 
11.2.2014. 

28 Isto. Str. 39. 

29 

Domagoj Margetić. Ekskluzivno: U cijelosti objavljujemo strogo povjerljivo 
izvješće o Hypo banci. 18.9.2009. stranica je ugašena, ali dostupna na 
internetskom arhivskom servisu Internet Archive - Wayback Machine: 
URL:http://web.archive.org/web/20090922200936/http://www.necenzurir 
ano.com/index.php?option=com_content&task=view&id=1550&ltemid=1. 
Pristup: 13.2.2014. 

rezultat desetogodišnjeg istraživanja i prikupljanja podataka, 
izvještaja i dokumenata o hrvatskoj pretvorbi nema spomena 
o bilo kakvom broju „obitelji" u dijelovima knjige u kojima on 
analizira pretvorbu. Broj „obitelji" spominje se u citatima 
„ekonomista, sindikata i političara o pretvorbi i privatizaciji". 
Tako se citira Izvješće o radu između Drugoga i Trećega 
kongresa Saveza samostalnih sindikata Hrvatske iz 1998. u 
kojem se spominje „naglo bogaćenje stotinjak pojedinaca i 
obitelji u posljednjih 7 godina". 30 I ovdje se vidi da se prije 
2000. uglavnom spominjao broj 100. Citira se i stav stranke 
HSLS o reviziji pretvorbe u kojem se sintagma o 200 obitelji 
imputira predsjedniku Tuđmanu: „Na kraju se ipak pokazala 
točnom Tuđmanova teorija o 200 obitelji koje će biti nosioci 
'gospodarskog napretka' i koji bi bili predvodnici hrvatske 
varijante kapitalizma. 31 Nije navedeno vrijeme objave HSLS- 
ova teksta, ali sudeći po dijelovima teksta u kojima se 
spominju „prvi krug pretvorbe od 1991. do 1998.“, „protekli 
desetogodišnji period" i „početak od prije 10 godina" može 
se zaključiti da je napisan barem 2000. To se slaže s 
praksom da se broj 200 spominje nakon 2000. 

U drugoj knjizi iz 2009. sintagma o 200 obitelji prišivena 
je predsjedniku Tuđmanu odmah u prvoj rečenici uvoda: 

„Zabrinjavajuća objava prvog hrvatskog predsjednika o 
200 odabranih pojedinaca ili obitelji koje upravljale 
cijelom zemljom, moramo konstatirati da se obistinila. “ 32 

Isto se ponavlja i u poglavlju o kriminalu u pretvorbi i 
privatizaciji: 

„Kasnije će predsjednik Tuđman objaviti njegovu 
koncepciju gospodarskog uređenja zemlje po kojoj bi 200 
pojedinaca - obitelji trebalo upravljati cjelokupnim 
Hrvatskim nacionalnim bogatstvom. “ 33 

U istom poglavlju autor spominje i „Tuđmanovu patološku 
koncepciju" temeljem koje su „odabranim pojedincima koji će 
voditi hrvatsko gospodarstvo generirani hrvatski tajkuni koji 
su trebali postati gospodari Hrvatske". 34 Navodi se i mjesto 
gdje se kreirala strategija pretvorbe: ,,U uredu Predsjednika 
republike Franje Tuđmana kreirala se strategija pretvorbe 
sukladno njegovoj čuvenoj ideji o 200 obitelji" 35 U poglavlju 


30 

Darko Petričić. Kriminal u hrvatskoj pretvorbi. Str. 123-15. 

31 Isto. Str. 307-313. 

32 

Darko Petričić. Hrvatska u mreži mafije, kriminala i korupcije. Str. 5. 

33 Isto. Str. 121. 

riA 

Isto. Str. 125. 

Isto. Str. 127. 

o kriminalu u bankarskom sektoru sintagma „200 obitelji" 
naziva se „čuvenom tezom i idejom bivšeg predsjednika 
Franje Tuđmana iz devedesetih godina o 200-injak 
odabranih hrvatskih porodica koje će preuzeti kompletno 
hrvatsko gospodarstvo" koja „postaje jasnija u analizi 
menadžerskih kredita". 36 U poglavlju o mafiji u Hrvatskoj 
sintagma se spominje kao „bolesna ideja prvog hrvatskog 
predsjednika Franje Tuđmana o odabranih 200 pojedinaca 
odnosno familija koje će upravljati kompletnim životom 
zemlje", lako knjiga obiluje fusnotama u kojima se navode 
izvori za razne navode, citate i reference, za navode o 
„Tuđmanovih 200 obitelji", „Tuđmanovoj patološkoj 
koncepciji", „čuvenoj tezi i ideji" i „bolesnoj ideji" nema 
fusnote ni bilo kakvog drugog navođenja izvora sintagme 
koja se u ovoj knjizi tako često koristi i opisuje navedenim 
izrazima. I sam autor navodi da „200 odabranih često 
spominje u knjizi kako bi pokazao koliko su događaji bili 
kontrolirani". 37 Također se ne navodi ni izvor iz kojega se vidi 
da se strategija pretvorbe prema ideji o „200 obitelji" kreirala 
u uredu Predsjednika. Stoga je neobično da autor kurzivom 
ističe kako je predsjednik Tuđman obznanio tu svoju 
navodnu ideju: „Tuđman svoju ideju o 200 bogatih 
pojedinaca najavio, već ju je objavio. Dakle, nije mogao 
izdržati da ne informira javnost o svojem planu, ali obznanio 
ga je kad su pozicije već bile zauzete, i kad je mrežna 
struktura organiziranoga kriminala već bila postavljena". 
Umjesto da napiše kada i gdje je predsjednik Tuđman 
objavio javnosti tu ideju, on zaključuje da „200 odabranih nije 
najvjerojatnije Tuđmanova ideja, već je to samo kopija 
postojećih poluilegalnih formacija", uspoređujući sintagmu o 
„200 obitelji" sa navodom iz knjige Komitet 300 - hijerarhija 
zavjerenika u kojoj autor te knjige John Coleman spominje 
300 utjecajnih međusobno povezanih pojedinaca koji utječu 
na političke, financijske i ekonomske događaje u cijelome 
svijetu. 38 Ta knjiga i njezin autor svrstavaju se u žanr teorija 
zavjere. Darko Petričić ovom je usporedbom možda najbolje 
objasnio kamo zapravo spada sintagma o „200 obitelji". 

Korištenje sintagme u političkom spektru još traje 

Profesor Nikola Vuljanić, jedan je od osnivača stranke 
Hrvatski laburisti i bivši hrvatski zastupnik u Europskom 


Isto. Str. 174. 

37 Isto. Str. 317. 

38 Isto. Str. 295. 

parlamentu. 39 Piše tekstove na internetu u kojima često 
spominje predsjednika Tuđmana i „200 obitelji": 

„Ako se prisjetimo, prvi je predsjednik Republike 
Hrvatske izjavio trijumfalno dvije stvari. Prvo da imamo 
Hrvatsku. Nije, doduše rekao tko to ima Hrvatsku, ali to je 
postalo jasno iz druge izjave. U drugoj je izjavi rekao da 
će 200 obitelji u Hrvatskoj postati superbogato i da će te 
obitelji podijeliti hrvatsko bogatstvo i njime upravljati, pa 
će Hrvatska postati bogatom zemljom. Ako povežemo te 
dvije izjave stvar je jasna. Bogate će postati obitelji koje 
su po volji Predsjedniku i njegovoj ekipi (uključujući i 
obitelji iz Predsjednikove ekipe) i oni će imati Hrvatsku. “ 40 

„Čini mi se da to više nije ni onih famoznih 200 
Tuđmanovih obitelji, oni su se već davno namirili, to je 
čak puno manje. “ 4 

„Na početku se nije trebalo previše brinuti. Bilo je 
prostora za 200 bogatih obitelji koje su radile što požele, 
a ostalim odabranima s partijskim iskaznicama i 
rodbinskim vezama su se namještali poslovi i davale 
povlastice. Ispalo je da obitelji ima i malo više od dvjesto, 
a privilegiranih i više nego članova glavnih stranaka." 42 

„Radnici (radnička klasa, ako vas taj klasni vokabular 
zabavlja) su svi oni kojima su Tuđmanovih 200 ili 500 
obitelji oteli sve što se u ovoj državi moglo oteti, sve što 
nije bilo baš zakovano." 43 

„Nije im se događalo to i to. Događala im se pljačka. 
Najprije im je Veliki vođa rekao da je vrijeme slobode i da 
stave hrvatsku pušku na hrvatsko rame. To je obavljeno. 
Onda su hrvatske tvornice i hrvatske banke i sve to 
skupa, prestale biti društvenim vlasništvom (vlasništvom 


Nikola Vuljanić. O meni. URL: http://www.nikolavuljanic.eu/o-meni.html. 

Pristup 14.1.2014. 

40 

nvuljanic. Ispunjena obećanja. 20.4.2010. URL: 
http://pollitika.com/ispunjena-obecanja. Pristup 14.1.2014. 

Nikola Vuljanić. Kod nas isti debilizam, čiji je stari bio ustaša, a čiji 
partizan. URL: http://www.nikolavuljanic.eu/blog/106-kod-nas-isti- 

debilizam-ciji-je-stari-bio-ustasa-a-ciji-partizan.html Pristup 14.1.2014. 

42 

Zoran Milanović:"Kad narastem bit ću premijer” Tomislav Karamarko: 
"Kad narastem učlanit ću se u demokratsku stranku". URL: 
http://www.nikolavuljanic.eu/blog/81-zoran-milanovic-kad-narastem-bit- 
cu- premijer.html. Pristup 14.1.2014. 

43 

Blažo Davidović. Nikola Vuljanić, laburista : Stvorili smo državu, uništili 
društvo - pljačke, vođe i čopori. 20.09.2011. URL: 
http://www.dayline.info/index.php?option=com_content&task=view&id=1 
9608&ltemid=195. Pristup 14.1.2014. 

radničke klase, komiteta, koga već) i postale vlasništvo 
hrvatske države. Što je bilo sjajno jer je to naša država. 
Onda je Veliki vođa rekao da će to sve preuzeti 200 
obitelji koje će od ove naše državice napraviti rat na 
zemlji. Dok drugi s hrvatskim puškama na hrvatskim 
ramenima brane hrvatsku grudu. “ 44 

Profesoru Vuljaniću poslao sam poruku putem e-pošte na 
adresu navedenu kao kontakt na njegovoj web stranic, još u 
vrijeme dok je bio zastupnik u Europskom parlamentu. 45 
Zamolio sam ga da me u svrhu istraživanja uputi na 
originalnu izjavu Franje Tuđmana o 200 obitelji u slučaju da 
mu je poznata, budući da je tu izjavu više puta spomenuo u 
svojim tekstovima na internetu. Odgovor nisam dobio. 

Negiranje sintagme 

Borislav Škegro, potpredsjednik Vlade Republike Hrvatske 
za ekonomska pitanja od 1993. do 2000. i ministar financija 
Republike Hrvatske od 1997. do 2000. tvrdi da predsjednik 
Tuđman nikad nije spomenuo 200 obitelji. U članku o 
privatizaciji kojeg je napisao za konferenciju „Izazovi 
dugoročnog razvitka Hrvatske u konkurentnom okruženju" 
koja se u lipnju 2007. održala u Zagrebačkoj školi ekonomije 
i menadžmenta, Škegro je napisao: 

„Gotovo kao apodiktički stav danas ćete od mnogih ljudi 
čuti priču o tobožnjem programu HDZ-a i predsjednika 
Tudjmana o uspostavljanju 200 bogatih obitelji kao 
poželjnom ishodu hrvatske privatizacije. Već sam naveo 
da sam od 1993 do 2000 bio u samom vrhu vlasti. Nikada 
u tih osam godina nisam ni od koga u vlasti, a pogotovo 
ne od Franje Tudjmana, čuo nešto makar i samo slično 
spomenutoj tezi. Da ne govorim da ni u ludilu ne bih 
mogao sudjelovati u takvom nečemu. Pišući ovaj osvrt, 
ne vjerujući do kraja čak ni vlastitom sjećanju, koje 
možda ima značajke selektivnosti, intervjuirao sam na 
ovu temu petero ljudi - dva bivša premijera iz tog 
razdoblja, zatim dva najbliža politička suradnika pokojnog 
predsjednika i jednog istaknutog bivšeg dužnosnika «onih 
službi». Pitao sam ih - dobro, odakle priča o Tudjmanu i 
200 obitelji? Ja to nikada nisam čuo. A vi? Iskreno, nakon 
toliko godina, recite - da li je to bio neki neobavezan 


44 

45 


Isto. 

Nikola Vuljanić. Kontakt informacije. 

URL: http://www.nikolavuljanic.eu/kontakt.html. Pristup 14.1.2014. 

razgovor uz kavu, ili je to bila neka šala, možda čak još 
jedan primjer nekakvog tajnog zločinačkog pothvata? 
Odgovor sviju bio je jednak - nikada za takvo što nisu 
čuli, osim kao podmetanje Tudjmanu i HDZ-u. Upravo 
suprotno, podsjetili su me, Tudjman se zalagao za 
podjelu dionica stradalnicima, kupnju po povlaštenim 
uvjetima zaposlenima i ranije zaposlenima, promovirao je 
tzv. narodni kapitalizam u kojem će vlasnički participirati 
milijuni građana. Svejedno, u procesu tzv. 
detuđmanizacije nastala je i fama o projektu «200 
obitelji» (naravno, pripadnika HDZ-a). “ 46 

Miroslav Tuđman, sin predsjednika Tuđmana također negira 
daje izjava istinita: 

„Tuđmanovu ulogu u privatizaciji najbolje izražava izraz o 
dvjesto obitelji. To on nikada nije rekao." 47 

Miroslav Kutle, osoba koja je u javnosti prepoznatljiva kao 
jedan od najpoznatijih hrvatskih tajkuna devedesetih, tezu o 
200 obitelji negirao je u intervjuu za Radio federacije BiH, 
što je prenijela Slobodna Dalmacija: 

„Na pitanje novinarke smatra li se žrtvom HDZ-ove 
politike i sustava '200 bogatih obitelji' kako je to, 
navodno, zamislio Franjo Tuđman, odgovorio je da ta 
priča u službenom sustavu nikada nije izrečena. 

U ratu je postojala ideja da se ključne hrvatske vrijednosti i 
imovina ne rasproda na brzinu. Ako je i bila ideja o skupini 
koja će upravljati cjelokupnom imovinom Hivatske, ja ne 
spadam u tu kategoriju, jer sam 98 posto dionica kupio na 
tržištu i berzi, kazao je Kutle." 48 

Milan Jajčinović, komentator i kolumnist Večernjeg lista, 
sintagmi o 200 obitelji posvetio je jedno poglavlje svoje 
knjige „Od Jugoslavije do Euroslavije“. 49 On piše da „gotovo 


46 

Borislav Skegro. Kako je privatizacija spasila hrvatsku. 18.06.2007. URL: 
http://kolumne.savjest.com/kolumna.php?s_vjest_id=85. Pristup: 

7.2.2014. 

47 

Dražen Stjepandić. Izjava o 200 obitelji pripada Vesni Pusić, a ne mom 
ocu. Tjedno.hr, 21.11.2011 .URL: 

http://www.tjedno.hr/index.php?option=com_content&view=article&id=58 
2:izjava-o-200-obitelji-pripada-vesni-pusi-a-ne-mom- 
ocu&catid=71 :naslovne-teme-1&ltemid=46. Pristup 11.2.2014. 

48 

Kutle o Sanaderu: Ne postoji provizija od 20 posto, već reket. Slobodna 
Dalmacija, 14.2.2011. URL: 

http://www.slobodnadalmacija.hr/Hrvatska/tabid/66/articleType/ArticleVie 
w/articleld/129408/Default.aspx. 

Pristup 15.2.2014. 

49 

Mit o 200 bogatih obitelji, str. 183-189. 

od početka višestranačke Hrvatske sintagma o 200 bogatih 
obitelji slovi za polit-ekonomski model prvoga hrvatskog 
predsjednika, kao neki filozofsko-teorijsko-ezoterijski model 
dr. Franje Tuđmana. Zapravo, mnogima kao zamjerka, i 
njegova krivnja. Pa i za mogući 'put u propast' Također 
piše i da još od vremena kad je skovan i promoviran izraz 
’tajkun' koji se koristi kao sinonim za 200 obitelji, „ta odred¬ 
nica već od tada slovi kao Tuđmanov nacionalni političko- 
filozofsko-gospodarsko-ezoterijski model, ali i kao negativni 
politički mit". 5 " Prenosi članak iz Vjesnika od 29.6.2000. da 
je HDZ u Saboru predložio da Vlada u roku od 60 dana mora 
objaviti popis 200 najbogatijih hrvatskih obitelji, da je rijetko 
koji HDZ-ov prijedlog prihvaćen tako brzo i jednoglasno te 
da su HDZ-ovi motivi jasni - bivša vladajuća stranka želi 
demistificirati tezu o stotinjak bogatih obitelji u Hrvatskoj koje 
je stvorila vladavina Franje Tuđmana, jer je uvjerena da ta 
teza apsolutno nije točna. Predsjednik saborskog Odbora za 
financije i državni proračun Jadranko Mijalić smatrao je da 
posao nije moguće obaviti u cijelosti jer je „mnogo lakše 
utvrditi tko ima koliko nekretnina, nego novca deponiranog u 
bankama", da „postoji diskreciono pravo banke da ne 
objavljuje te podatke" i da je „posebno teško otkriti koliko 
novca hrvatski građani drže u bankama izvan zemlje". 
Smatrao je da HDZ tim prijedlogom želi steći političke poene 
i da se radi o pamfletu, a da zastupnici koji su glasovali za tu 
odluku podilaze javnosti. Mijalić je također smatrao da je 
Vlada u jednu ruku nasjela na trik HDZ-a jer je vrlo teško 
identificirati najbogatije, da je prihvaćanje takvih prijedloga 
čisti politički voluntarizam i da će svi takvi pokušaji hvatanja 
vještica ostati bezuspješni. HDZ-ov zastupnik Ivan Šuker na 
to je odgovorio da je incijativa pokrenuta „zbog toga da se 
konačno raščisti teza koju vladajuća šestorka nameće kako 
je Tuđmanova politika bila da se stvori 200 bogatih obitelji" i 
„neka se konačno utvrdi tko su ti ljudi". Članak završava 
rečenicom: „Premda je ideja o „200 bogatih obitelji" ostala na 
razini usmene predaje, tj. nigdje nije bila u Tuđmanovim 
tekstovima i govorima teorijski utemeljena, ona je ne samo 
slovila za Tuđmanovu, nego i kao njegov naputak za 
praktično djelovanje politički mu bliskih." 51 

Radimir Čačić promijenio je mišljenje koje je imao 1997. 
U intervjuu iz 2014. za portal lndex, rekao je da predsjednik 
Tuđman to nikada nije rekao ni napisao: 


50 Milan Jajčinović, str. 184-185. 

51 Vjesnik, 29.6.2000. Citirano prema: Milan Jajčinović, str. 186. 

„Pobornik ste tržišne ekonomije. Kako se u to uklapa 
Tuđmanov plan o 200 bogatih obitelji koje će vladati 
hrvatskim gospodarstvom? 

To je medijska floskula, mislim da on to nikad nije rekao 
niti pisao o tome. “ 52 

Moguća ishodišta sintagme „200 obitelji" 

Pretraživanjem interneta i pisane literature u potrazi za 
ishodištem sintagme o 200 obitelji pojavljuju se neka 
objašnjenja odakle ona potječe. Ističu se tri: jedan kao dio 
teksta kolumne s portala Tinolovka-news, drugi koji se 
pojavljuje na forumima gdje su autori anonimne osobe 
predstavljene nadimcima i treći kao izjava bivšeg ratnog 
guvernera Narodne banke Pere Jurkovića. 

Moguće ishodište 1: 

„Prvi predsjednik je usporedio Hrvatsku s Amerikom, 
ponovimo, bila je 1990, godina, Amerika je bila ideal 
slobode za Hrvatsku. Američko gospodarstvo počivalo je 
i počiva na obiteljskim tvrtkama, većim ili manjim 
poduzećima koja su kroz desetljeća u vlasništvu obitelji, 
legalnom vlasništvu, te je takvu usporedbu napravio 
Tuđman s Hrvatskom konstatiravši da bi najbogatiji Hrvati 
na isti način trebali pokrenuti Hrvatsku. I znate što ? On to 
prvi puta nije rekao u Hrvatskoj, nego u Americi. “ 53 

Za ovo ishodište nisam našao relevantne informacije koje bi 
dodatno objasnile o čemu se radi. No ovdje se na kraju 
krajeva ni ne spominje 200 obitelji koje bi upravljale 
hrvatskim gospodarstvom, nego se model američkoga 
gospodarstva koristi kao uzor prema kojemu bi trebalo 
pokrenuti hrvatsko gospodarstvo. 


Martina Pauček Šljivak. Čačić za lndex: Vrijeme je za otkaze u javnom 
sektoru i smanjenje poreza poduzetnicima. 28.7. 2014. URL: 
http://www.index.hr/vijesti/clanak/intervju-cacic-za-index-vrijeme-je-za- 
otkaze-u-javnom-sektoru-i-smanjenje-poreza- 
poduzetnicima/762476.aspx. Pristup 28.7.2014. 

Ivana. Beogradska veza: Mokri snovi Miloša Vasića o 'Tuđmanu i 200 
bogatili obitelji'. Tinlovka-news, 25.3.2013. URL: http://tinolovka- 
news.com/vijesti-hrvatska/44008-beogradska-veza-mokri-snovi-milosa- 
vasica-o-tudmanu-i-200-bogatih-obitelji. Pristup 11.2.2014. 

Moguće ishodište 2: 

„Nenad Ivanković je kao dopisnik Vjesnika u Bonnu 
početkom 90-ih inten/juirao Tuđmana i uspoređivao 
Hrvatsku s Japanom u kojem 200 obitelji kontrolira cijelo 
gospodarstvo - a kasnije se to izvlačilo iz konteksta“ 5 

„Što se tiče 200 obitelji - to je bilo izvlačenje iz konteksta. 
Nenad Ivanković tadašnji dopisnik Vjesnika iz Njemačke 
je intevjuirao Tuđmana i usporedio Hrvatsku s Japnom u 
kojem stvarno 200 obitelji kontrolira cijelo gospodarstvo. 
Na to je Tuđman dao neki bezvezan odgovor "što je 
dobro za Japan možda je dobro i za Hrvatsku" Kasnije su 
nastali mitovi." 55 

Iz ovog primjera moglo bi se zaključiti da je predsjednik 
Tuđman u najmanju ruku bio sudionik razgovora u kojem se 
spominjalo 200 obitelji. Budući da se na temelju toga mogu 
slagati razne konstrukcije, ovo ishodište provjerio sam s 
Nenadom Ivankovićem telefonski i putem e-pošte. On se ne 
sjeća da je ikada s predsjednikom Tuđmanom razgovarao o 
potrebi da „200 obitelji" preuzme ključnu ulogu u hrvatskom 
gospodarstvu, no budući da je kao dopisnik iz Bonna 
napisao nekoliko tisuća izvještaja, članaka i komentara, 
dopušta mogućnost da je ponešto promaklo njegovu 
sjećanju. Godine 2000. napisao je knjigu o predsjedniku 
Tuđmanu i u njoj tematizirao sve bitne teme o kojima je s 
njim razgovarao te vjeruje da bi se sjetio nečega tako 
važnog, to više što se taj mit o „200 obitelji" provlačio i nakon 
njegova povratka u Hrvatsku 1996. Ivanković kaže i da 
„Tuđman nije bio okupiran gospodarskim problemima, nego 
problemima koji su se ticali oslobođenja zemlje te stvaranja 
države. U tom smislu, čak da je negdje i spomenuo tih 
famoznih 200 obitelji, to bi bilo bez značenja, jer se iza toga 
nije skrivao nikakav projekt, a time i nikakva politička volja 
da se on ostvari. To nedvojbeno potvrđuju i imena današnih 
vlasnika najvećih i najvažnijih hrvatskih tvrtki." Što se tiče 
osobnog spominjanja 200 obitelji, Ivanković ne vjeruje da je 
to spominjao, poglavito ne u kontekstu Japana, jer mu Japan 
u to vrijeme nije bio nikakav osobit primjer, pa ni metafora. 


54 

Maxxxcom. Portal Croportal.net, forumska tema: „200 odabranih obitelji" 
je besmislica i populistička glupost, str. 1 od 29.9.2009. URL: 
http://www.croportal.net/forum/politika/200-odabranih-obitelji-je- 
besmislica-i-populisticka-glupost-52985/. Pristup 11.2.2014. 

55 Minardi. Portal Osijek031.com, forumska tema: Na cestovnom mostu 
otkrivena natpisna ploča [Vijesti OSTV-a], str. 5 od 4.8.2009. URL: 
http://www.osijek031 ,com/viewtopic.php?t=20795&start=60. Pristup 
11.2.2014. 

Smatra da bi mu vjerojatno, kao bitna, ostala u sjećanju 
njegova uloga u stvaranju tog mita, pa bi se barem toga 
sjećao. 56 

Ovi primjeri s forumskih rasprava pokazuju tragičnu 
komunikaciju hrvatskih političara s javnošću po pitanju 
sintagme „200 obitelji". Dok se anonimne osobe na 
forumima trude argumentirati svoje tvrdnje navođenjem 
podataka o izvorištu izjave ma koliko točni bili, osobe koje 
vode državu ili informiraju javnost putem javnih medija to ni 
ne pokušavaju. 

Moguće ishodište 3: 

„lako ne tvrdim da Tuđman nije mogao zaustaviti 
privatizaciju, on nije znao za neke oblike privatizacije, 
nisu mu bili predočeni. On ne snosi dio krivnje kao svi 
drugi koji su tada sudjelovali u rukovođenju 
gospodarstvom. Kad je spomenuo tih dvjesto bogatih 
hrvatskih obitelji, prilikom posjeta Podravini, Koprivnici i 
Bilokalniku, to mu je izvučeno iz konteksta. S obzirom na 
vrlo pozitivnu ulogu hrvatskog plemstva, rekao je da bi 
bilo i danas dobro da u Hrvatskoj imamo dvjesto bogatih 
obitelji i tvrtki, spomenuvši pritom obitelj Drašković i 
druge. S njim je tada bio nekadašnji ministar i ambasador 
Janko pl. Dobrinović Vranytzani. On nije mislio da to sad 
treba biti metoda pauperizacije većeg dijela stanovništva i 
stvaranja tih tajkuna. Tuđman se nije borio za 
tajkunizaciju. “ 57 

U ovoj izjavi Pere Jurkovića navode se bitne informacije kao 
što su prigoda i kontekst u kojima je predsjednik Tuđman 
navodno spomenuo 200 obitelji. No izjava svejedno ima 
ozbiljnih nedostataka. Nije naveden datum prigode tako da 
je teško otkriti kada se to dogodilo. Iz izjave se ne saznaje je 
li Pero Jurković osobno čuo predsjednika Tuđmana da to 
izgovara ili se poziva na nečije svjedočanstvo. Osim toga, 
navodi se da mu je to izvučeno iz konteksta te da to nije bila 
ideja vezana uz stvaranje tajkuna. Iz te izjave može se 
zaključiti da predsjedniku Tuđmanu 200 obitelji nisu bile 
temelj modela hrvatskoga gospodarstva, odnosno da bi to 
bile obitelji koje bi upravljale hrvatskim gospodarstvom. 
Budući da je autor ove izjave preminuo, nije moguće 
direktno provjeriti dodatne detalje. Novinar i publicist Mladen 


Nenad Ivanković. 200 obitelji. Privatna poruka putem e-pošte od 
3.9.2014. 

Ivica Radoš. Tuđman izbliza : svjedočenja suradnika i protivnika : Pero 
Jurković, str. 84. 

Pavković, osoba koja je na glasu kao dobar poznavatelj 
povijesnih i aktualnih zbivanja u Podravini, Koprivnici i 
Bilokalniku, rekao je na to da „nikad nije čuo ni pročitao daje 
Tuđman govorio o 200 bogatih obitelji". 58 

Osim ova tri ishodišta, postoje još neki tragovi. Davor 
Štern, ministar gospodarstva, energetike i trgovine od 1995. 
do 1997. izjavio je: 

„Vraćamo se na Ivicu Todorića i Luku Rajića, oni su 
uvijek u sjeni, nikad nisu bili članovi HDZ-a, nisu aktivni 
članovi Stranke, ali su uvijek bili blizu - financiraju jedne, 
druge, treće, četvrte. Bili uz Tuđmana, zabavljali ga, pa 
su bili s drugima, sad su s ovima, odlaze u lov, druže se. 
Koliko znam, Zubaka nisam nigdje vidio. Tuđman je njih 
„pušio" zato što je u njima vidio stup hrvatskog 
gospodarstva i dvjesto bogatih obitelji, nije vidio što oni 
rade. S Predsjednikom sam o tome imao sukob mišljenja; 
on je stvarno zagovarao bogate obitelji u Hrvatskoj. 
Mislim da je u načelu to ispravno, svaka država mora 
imati nekakvu svoju posjedničku klasu ili svoju 
buržoaziju, međutim, smatrao sam da se tu mora naći 
ravnoteža između stranog kapitala, stranih i domaćih 
kapitalista, privlačenja stranih investicija i istodobnog 
stvaranja domaće buržoazije. “ 59 

Budući da u ovoj izjavi nema nikakve informacije preko koje 
bi se sintagma mogla pripisati predsjedniku Tuđmanu, dakle 
informacije o događaju, mjestu, vremenu i kontekstu u kojem 
je to izgovoreno, nazvao sam Davora Šterna na telefon. 
Rečeno mi je da je izašao te sam dobio adresu 
e-pošte i prijedlog da mu se javim na nju. U poruci sam ga 
zamolio da mi u svrhu istraživanja odgovori na četiri pitanja 
ako zna nešto o tome, budući da je on jedina živuća 
relevantna osoba na koju sam naišao u istraživanju, koja je 
sintagmu pripisala predsjedniku Tuđmanu. Uz citat njegove 
izjave iz knjige, ostavio sam svoju adresu e-pošte i broj 
mobitela. Četiri postavljena pitanja su: 

1. Gdje, kada i u kojem kontekstu je predsjednik Tuđman 
spomenuo "200 obitelji"? 

2. Je li to bilo u službenoj ili neformalnoj prigodi? 

3. Je li to ikada bio njegov službeni model hrvatskoga 
gospodarstva? 


58 Ivica Radoš. Hrvatske kontroverze, str. 71. 

59 

Ivica Radoš. Tuđman izbliza : svjedočenja suradnika i protivnika : Davor 
Štern. Str. 85. 

4. Postoji li nekakav dokaz toga u vidu pisanoga zapisa, 
audio ili video snimke? 60 

Povratnu poruku kao ni telefonski poziv nisam dobio. 

No, Štern u novinarskom istraživanju ove teme koje je 
proveo novinar i publicist Ivica Radoš kaže da Tuđman nije 
duhovni otac domaćim tajkunima. Tuđman nije bio 
ekonomist, njega je zanimala država te je mislio da se 
ekonomijom trebaju baviti ljudi koji su vični tome. 61 

U istom istraživanju Franjo Gregurić, predsjednik Vlade 
nacionalnog jedinstva 1991. - 1992. navodi da „nikad iz usta 
pokojnog predsjednika Tuđmana" nije čuo izjavu o 200 
bogatih obitelji, nego „200 bogatih kompanija koje su u 
privatnom vlasništvu". 62 Tu je i Tomislav Družak, predsjednik 
Hrvatskog fonda za privatizaciju 1997. - 1998. koji smatra 
daje „tezu u kojoj se kolokvijalno govori o 200 obitelji koje bi 
trebale ili mogle upravljati gospodarskim sustavom zemlje", 
„neki novinar očito izvukao iz nekog govora". 63 

U svim primjerima citiranim u ovom radu, vidi se da 
osobe koje zagovaraju istinitost izjave o 200 obitelji ne 
navode ni mjesto, ni vrijeme, ni kontekst nastanka izjave niti 
bilo kakvu informaciju kojom bi se moglo utvrditi ili barem 
naslutiti njezinu autentičnost. Jedan dio izjava međusobno 
se ne podudara u broju obitelji. Ponekad se spomine 100, 
ponekad 200, a postoji i slučaj gdje je ista osoba najprije 
tvrdila da je predsjednik Tuđman spomenuo 200 obitelji, a 
kasnije je rekla da misli da on to nika nije rekao ni napisao. 
U jednom osobnom pokušaju kontakta nisam dobio odgovor 
na pitanja upućena na adresu e-pošte. Osim u broju, izjave 
se ponekad razlikuju i u subjektu. Najčešće se spominu 
obitelji, ali i kompanije te gospodarska vlasnička elita. 

Za razliku od njih, osobe koje zagovaraju njezinu 
neistinitost izjave o 200 obitelji u nekim izjavama navode 
moguće mjesto i kontekst u kojem je sintagma možebitno 
nastala, uz tvrdnju da je sintagma izvučena iz konteksta. 
Problem u ovoj skupini je što se navodi poptuno razlikuju i 
ne podudaraju se ni u čemu, a nedostaju i bitni detalji koji bi 
potvrđivali autentičnost bilo same izjave o 200 obitelji, bilo 
njezina svjedočanstva. Od osobe iz ove skupine kojoj sam 
postavio pitanje putem telefona i e-pošte, dobio sam 
odgovor i telefonski i putem e-pošte. 


Roman Domović. Zamolba za sudjelovanje u istraživanju. Privatna 
poruka od 5.9.2014. 

Ivica Radoš. Hrvatske kontroverze, str. 75. 

62 Isto, str. 72. 

63 Isto, str. 73. 

Zaključak 


U nijednoj izjavi raznih javnih osoba, u nijednom 
znanstvenom radu i u nijednoj publicističkoj knjizi u kojima 
se dr. Franji Tuđmanu imputira autorstvo sintagme o 200 
obitelji, a koje su istražene, nije pronađeno ni mjesto, ni 
vrijeme, ni kontekst, niti ikakva informacija iz koje bi se 
mogla barem naslutiti barem naznaka potvrde da je 
predsjednik Tuđman njezin autor i to u kontekstu da bi tih 
200 obitelji upravljalo hrvatskim gospodarstvom. Pronađena 
je samo jedna potencijalno relevantna izjava u kojoj se 
navodi lokacija i prigoda u kojoj je navodno spomenuto „200 
obitelji", ali u njoj se tvrdi da je to izvađeno iz konteksta te da 
se ne radi o modelu hrvatskoga gospodarstva prema kojem 
bi tih 200 obitelji upravljalo hrvatskim gospodarstvom. Izjave 
osoba koje zagovaraju tezu da je predsjednik Tuđman 
spomenuo 200 obitelji kao i izjave osoba koje to negiraju bilo 
parcijalno bilo u potpunosti, međusobno se razlikuju u više 
detalja: broju obitelji, subjektu radnje, opisu događaja u 
kojem je izjava nastala i kontekstu. 

Da bi se autorstvo teze o 200 obitelji koje bi upravljale 
hrvatskim gospodarstvom moglo pripisati predsjedniku 
Tuđmanu, nije dovoljno imati samo ovakve izjave raznih 
osoba jer one ne sadrže provjerljive informacije pomoću 
kojih bi se to moglo izvesti. Nužno je da je netko čuo dr. 
Tuđmana da to izgovara i da je taj događaj zabilježen 
autentičnom i integritetski očuvanom audio ili video 
snimkom, ili da je netko našao autentičan i integritetski 
očuvan dokument na kojem to piše, potpisan autentičnim 
potpisom predsjednika Tuđmana, ili da postoji intervju s 
predsjednikom Tuđmanom u kojem je to izrečeno, ili 
eventualno izjave iz prve ruke od više osoba, koje se 
podudaraju u ključnim detaljima. Takav dokaz trebao bi biti 
dostupan u javnom informacijskom prostoru. Javnosti je 
dostupna velika količina citata predsjednika Tuđmana koji su 
preuzeti iz raznih transkripata, dokumenata, radio- 
televizijskih emisija te snimki sastanaka i sjednica. Logično 
je očekivati da temelj gospodarske strategije Hrvatske u 
obliku teze na koju se poziva toliko ljudi koji uglavnom 
pripadaju Tuđmanovoj oporbi, postoji zabilježen u nekom 
obliku na nekom mediju i da postoji barem jedan direktan 
svjedok toga koji bi o tome cjelovito svjedočio. Budući da u 
tolikom raznovrsnom materijalu nije pronađena potvrda daje 
teza izrečena niti se javio direktni svjedok s cjelovitim 
svjedočanstvom, sintagma o 200 obitelji koje bi upravljale 
hrvatskim gospodarstvom ne može se pripisati predsjedniku 
Tuđmanu. 


42 



R. Domović: : Autentičnost sintagme „200 obitelji 1 


Literatura i izvori 


Čengić, Drago. Manageri i privatizacija. Alinea : Zagreb, 
1995. 

Jajčinović, Milan. Od Jugoslavije do Euroslavije. Večernji list 
: Zagreb, 2013. 

Kuriš, Gabriel. Cteaning House: Croatia Mops Up High-Level 
Corruption, 2005-2012. Princeton University, 2013. 

Malenica, Zoran. Ogledi o hrvatskom društvu. Golden 
marketing - Tehnička knjiga : Zagreb, 2007. 

Malenica, Zoran. Dvije Hrvatske. Zbornik radova Pravnog 
fakulteta u Splitu : Split, 36, 1999. br. 1-2, str. 387-400. 

Petričić, Darko. Kriminal u hrvatskoj pretvorbi. ABAK-US. 
d.o.o. : Zagreb, 2000. 

Petričić, Darko. Hrvatska u mreži mafije, kriminala 
korupcije. Argus media d.o.o. : Zagreb, 2009. 

Radoš, Ivica. Hrvatske kontroverze. Večernji list d.o.o. 
Zagreb, 2014. 

Radoš, Ivica. Tuđman izbliza : svjedočenja suradnika i 
protivnika. Profil international: Zagreb, 2005. 

Schneider, Richard. Mjesto zločina - Hypo Alpe Adria. 
Jesenski i Turk : Zagreb, 2011. 

Sekulić, Duško; Šporer, Željka. Formiranje poduzetničke 
elite u Hrvatskoj. II Revija za sociologiju. 31 (2000), 
1 - 2 ; 1 - 20 . 

Šuvar, Stipe. Hrvatski karusel. RAZLOG d.o.o. : Zagreb, 
2003. 

Zelenika, Ratko. Metodologija / tehnologija izrade 
znanstvenog i stručnog djela. Treće izmijenjeno i 
dopunjeno izdanje. Rijeka : Ekonomski fakultet u Rijeci, 
1998. 

Tiskani mediji i njihovi internetski portali 

24sata; Feral Tribune; Globus; Nacional; New York Times; 

Slobodna Dalmacija; Večernji list; Vjesnik. 

Internetski izvori 

Croportal; Dayline; Hrvatska radiotelevizija; Indeks; 

Necenzurirano; Nikolavuljanic; Predsjednik; Pollitika; 

Savjest; Tinolovka-news; Tjedno. 


43 



NATIONAL SECURITY AND THE FUTURE 2 (14) 2013. 


E-pošta 


Domović, Roman. Zamolba za sudjelovanje u istraživanju. 
Privatna poruka Davoru Šternu od 5.9.2014. 

Ivanković, Nenad. 200 obitelji. Privatna poruka Romanu 
Domoviću od 3.9.2014. 


44 



